PYLON ตุนแบ็กล็อคแน่น 1 พันลบ. ลั่นผลงานครึ่งปีหลังโตต่อรับอานิสงส์ภาครัฐ-เอกชนลุยลงทุน
PYLON ตุนแบ็กล็อคแน่น 1 พันลบ. ลั่นผลงานครึ่งปีหลังโตต่อรับอานิสงส์ภาครัฐ-เอกชนลุยลงทุน
PYLON ตุนแบ็กล็อคแน่น 1 พันลบ. ลั่นผลงานครึ่งปีหลังโตต่อรับอานิสงส์ภาครัฐ-เอกชนลุยลงทุน
20 ส.ค. 2562

ดร.ชเนศวร์ แสงอารยะกุล กรรมการผู้จัดการใหญ่ บริษัท ไพลอน จำกัด (มหาชน) หรือ PYLON เปิดเผยว่า ผลประกอบการของบริษัทฯและบริษัทย่อยในงวดไตรมาส 2 ปี 2562 สิ้นสุดวันที่ 30 มิถุนายน 2562 มีกำไรสุทธิ 44.71 ล้านบาท เพิ่มขึ้นจากงวดเดียวกันของปีก่อน 13.66 ล้านบาท หรือร้อยละ 43.99
โดยมีรายได้จากการให้บริการ 272.43 ล้านบาท เพิ่มขึ้นจากงวดเดียวกันของปีก่อน  35.25 ล้านบาท หรือเพิ่มขึ้นร้อยละ 14.86 จากงวดเดียวกันของปีก่อนที่มีรายได้ 237.18 ล้านบาท
ส่วนผลประกอบการของบริษัทฯ และบริษัทย่อยในงวด 6 เดือนแรกปี 2562 (1 ม.ค.-สิ้นสุดวันที่ 30 มิ.ย. 2562) บริษัทฯและบริษัทย่อยมีกำไรสุทธิ 125.20 ล้านบาท เพิ่มขึ้นจากงวดเดียวกันของปีก่อน 22.82 ล้านบาท หรือเพิ่มขึ้นร้อยละ 22.29 โดยมีรายได้จากการให้บริการ 686.07 ล้านบาท เพิ่มขึ้นจากงวดเดียวกันของปีก่อน  54.75 ล้านบาท หรือเพิ่มขึ้นร้อยละ 8.67 จากงวดเดียวกันของปีก่อนที่มีรายได้ 631.32 ล้านบาท
“ผลประกอบการที่ออกมาเป็นที่น่าพอใจทั้งรายได้และกำไร โดยกำไรขั้นต้นในงวดไตรมาส 2/62 อยู่ที่ 72.95 ล้านบาท เพิ่มขึ้นร้อยละ 34.39 จากงวดเดียวกันของปีก่อนที่มีกำไรขั้นต้น 54.28 ล้านบาท และกำไรขั้นต้นงวด 6 เดือน อยู่ที่ 184.95 ล้านบาท เพิ่มขึ้นร้อยละ 18.42 จากงวดเดียวกันของปีก่อนมีกำไรขั้นต้น 156.17 ล้านบาท ทั้งปี 2562 บริษัทยังคงตั้งเป้ารายได้ไว้ราว 1,600 ล้านบาท เพิ่มขึ้นจากปีก่อนที่ 1,436.91 ล้านบาท จากงานในมือที่รอส่งมอบเป็นจำนวนมาก
รวมทั้งมีโอกาสได้รับงานโครงการใหม่ๆ จากทั้งภาครัฐและเอกชนในปีนี้เข้ามาเสริม ตลอดจนธุรกิจยังสามารถบริหารจัดการต้นทุนได้อย่างมีประสิทธิภาพ” ดร.ชเนศวร์ กล่าว
ดร.ชเนศวร์ กล่าวอีกว่า แนวโน้มผลการดำเนินงานในช่วงครึ่งปีหลัง คาดว่าจะปรับตัวดีขึ้นกว่าช่วงครึ่งแรกปีนี้ โดยบริษัทมีงานในมือ (Backlog) ที่รอรับรู้รายได้อยู่ที่ประมาณ 1,000 ล้านบาท จากโครงการทั้งภาคเอกชนและรัฐ ซึ่งน่าจะทยอยดำเนินการส่งมอบและรับรู้รายได้ต่อเนื่องไปจนถึงประมาณไตรมาส 4/2562
รวมทั้งมีความพร้อมเข้าร่วมประมูลโครงการใหม่ๆ อย่างต่อเนื่องทั้งในส่วนของงานฐานรากของภาคเอกชนและหน่วยงานราชการ รวมถึงงานเมกะโปรเจ็กต์หลังบรรยากาศการลงทุนก่อสร้างในประเทศปรับตัวดีขึ้น